da da da da da da nb da da da da da da en nb en en
Så stod den 1-1 mellem Svanholm og Ishøj - Svanholm Cricketklub
Mandag d. 15. januar 2018 kl. 16:54 af Henrik Pfaff
Mens Svanholms drenge sidste søndag for 3. år i træk måtte overlade gevinsten Ishøjs drengestævne efter finalesejr til værterne, løb vores lilleputter denne søndag med gevinsten i Køges lilleputstævne, der blev spillet for 41. år i træk – alle år arrangeret af Preben Feldt, der også var turneringsleder og dommer i år.
Det var et relativt nyt lilleputhold uden dominatorerne fra sidste år Musa Mahmood og Lucky Ali, men stadigvæk med Adyan Hussain, der var en god keeper og scorede sine tilladte 25 hver gang. Den anden, der bar holdet igennem, var Harris Raswan, der klarede ærterne for os i en spændende finale, hvor Ishøj indledte med 68 og hvor Harris tog to gærder med sine meget skruende offskruere.
Adyan gik efter sine tilladte 25 og vi var nået langt ned i gærdesiden med to gærder tilbage og bagud med 7 point i næstsidste over, hvor Harris sammen med miniputten Elias Muazzam på en eller anden måde klarede ærterne.
Vi havde forinden vundet over Køge og Albertslund ret sikkert. Med Albertslunds tilsynekomst kan der rettes op på den meget tynde lilleputrække udendørs, hvor der kun var tilmeldt 3 hold, indtil Albertslund pludselig fik lavet sig et hold.
Det var fjerde år i træk vi vandt Køges lilleputstævne.
Bagest fra venstre Awais Baig, Harris Raswan, Saib Alam, Ahmed Raza, Elias Muazzam.
Forrest Ahsan Rehman og Adyan Hussain